У квалификацијама за Европско првенство 2004. остварила је четири побједе, али је завршила на трећем мјесту групе, не успјевши да се пласира на првенство. У квалификацијама за Свјетско првенство 2006, Пољска је била у групи са Енглеском, Аустријом, Велсом, Сјеверном Ирском и Азербејџаном. У десет утакмица остварила је осам побједа, доживјевши пораз само од Енглеске — два пута; у квалификацијама је остварила једну од најубједљивијих побједа у историји — 8:0 против Азербејџана. Групу је са 24 бода завршила на другом мјесту, бод иза Енглеске. На првенству, Пољска је била у групи са Њемачком, Еквадором и Костариком. У првој утакмици поражена је од Еквадора 2:0, — а након пораза у другом колу од Њемачке 1:0, златним голом Оливера Невила у 90. минуту, испала је са првенства. У посљедњем колу, у дуелу за треће мјесто, савладала је Костарику 2:1 и завршила групну фазу на трећем мјесту.